Lørdag eftermiddag klokken 16.10 venter første opgør for Aalborg Håndbold mod den seneste sæsons næstbedste i den bedste danske håndboldrække, HTH Herreligaen. Aalborg Håndbold møder sølvvinderne fra Bjerringbro-Silkeborg Håndbold. Et spændende topbrag venter, når dommeren fløjter kampen i gang Jysk Arena, hvor der kæmpes om vigtige point i toppen af ligaen. Aalborg Håndbold har indtil nu vundet syv kampe i sæsonen ud af otte mulige. Aalborg-klubben ligger nummer to med 14 point efter GOG, der fortsat er ubesejrede i denne sæson. Lige efter nordjyderne ligger Skanderborg Aarhus Håndbold, der har samme antal point, men med en kamp mere, efter de i torsdags slog Ribe-Esbjerg. Bjerringbro-Silkeborg står før dagens kamp noteret for 11 point, men har spillet en kamp mere end Aalborg Håndbold. Bjerringbro-Silkeborg ligger lige nu på en femteplads i HTH Herreligaen. TV2 sender kampen direkte klokken 16.10.

Referat:
Aalborg Håndbold skal lørdag eftermiddag forsøge at slå dagens modstandere Bjerringbro-Silkeborg Håndbold.